На основу члана 21. Закона о пољопривредном земљишту („Сл. гласник РС“, бр. 62/2006, 65/2008 –др закон, 41/2009, 112/2015, 80/2017 и 95/2018-др закон), тачке II подтачка 1.1. Програма заштите, уређења и ккоришћења пољопривредног земљишта на територији Аутономне покрајине Војводине у 2023.години („Сл. лист АП Војводине"“, бр. 54/2022 и 27/23*)***,**  чланова 11. и 23. став 4. Покрајинске скупштинске одлуке о буџету АП Војводине за 2023. годину Покрајинске скупштинске oдлуке о буџету Аутономне покрајине Војводине за 2023. годину („Службени лист АПВ“, број 54/22 и 27/23), Покрајински секретаријат за пољопривреду, водопривреду и шумарство (у даљем тексту: Покрајински секретаријат) расписује

**Јавни позив за**

**ЗА ВРШЕЊЕ КОНТРОЛЕ ПЛОДНОСТИ ОБРАДИВОГ ПОЉОПРИВРЕДНОГ ЗЕМЉИШТА ЗА 2023. ГОДИНУ**

Расписује се јавни позив за учешће у реализацији контроле плодности обрадивог пољопривредног земљишта од I до V катастарске класе на територији АП Војводине за 2023. годину (у даљем тексту: Позив).

**1.ЦИЉЕВИ, ТЕМАТСКА ОБЛАСТ ПОЗИВА И ОПИС ПОСЛА**

Циљ расписивања Позива је праћење стања плодности, очување плодности обрадивог пољопривредног земљишта и унапређење пољопривредне производње на подручју АП Војводине.

Контрола плодности обрадивог пољопривредног земљишта обухвата контролу основних параметара плодности и допунских параметара плодности у обрадивом пољопривредном земљишту од I – V катастарске класе (У даљем тексту: **Контрола плодности**).

Контрола плодности подразумева извршење следећих радњи: евиденција производних парцела, узимање, припрема и анализа узорака, достављање резултата анализе корисницима обрадивог пољопривредног земљишта, давање препорука за ђубрење у наредне четири године (зависно од култура које ће бити гајене у наредне четири године), унос података и резултата у „Агросенс“ електронску базу података, класификација добијених резултата и достављање извештаја Покраjинском секретаријату за пољопривреду, водопривреду и шумарство.

**Контрола основних параметара плодности** подразумева: утврђивање степена киселости, садржај азота, фосфора, калијума, хумуса и калцијум карбоната (у даљем тексту: Основни параметри плодности ).

**Контрола допунских параметара плодности** подразумева**:** бесплатну доставу уговореног броја припремљених узорака овлашћеној организацији за одређивање допунских параметара плодности ради анализе садржаја: бакра, цинка, никла, хрома, арсена, живе, олова и кадмијума (у даљем тексту: Допунски параметари плодности). Резултате контроле Допунских параметара плодности, овлашћена организација за одређивање допунских параметара плодности бесплатно ће доставити субјектима из које су јој узорци упућени на анализу.

**Позиционирање просечног узорка** . Имајући у виду да се позиционирање узорака врши путем „Агросенс“ мобилне апликације, потребно је обезбедити уређаје са ГПС-ом на андроид платформи.

**Упис података у електронску базу података**. У електронску „Агросенс“ базу података потребно је убележити резултате хемијске анализе, препоруке као и друге податке за узете узорке на терену.

Предмет анализа је обрадиво пољопривредно земљиште: оранице, воћњаци, виногради и земљиште у заштићеном простору, са подручја АП Војводине.

Хемијске анализе које се раде у поступку одређивања основних параметара плодности треба да обухватају:

* слободни CaCO3 (%),
* укупни N (%),
* амонијум лактатно лакоприступачни P2О5 (mg/100g),
* амонијум лактатно лакоприступачни K2О (mg/100g),
* % хумуса (по Тјурину или Коцману),
* pH(H2О) и
* pH (KCL).

Хемијске анализе које се раде у поступку одређивања допунских параметара плодности треба да обухватају садржај: бакра, цинка, никла, хрома, арсена, живе, олова и кадмијума.

**2.ВИСИНА И НАМЕНА ПОДСТИЦАЈНИХ СРЕДСТАВА**

Реализација контроле плодности обрадивог пољопривредног земљишта у 2023. години финансираће се у целости (100%) из буџета Покрајинског секретаријата за пољопривреду, водопривреду и шумарство за шта су **предвиђена средства у укупном износу од 10.000.000,00 динара**.

**Контрола основних параметара плодности се планира на минимум 3.069 узорака по цени од 2.908 динара по узорку са урачунатим порезом на додату вредност.**

**Контрола допунских параметара плодности се планира у броју на минимум 80 узорака по цени од 13.440 динара по узорку са урачунатим порезом на додату вредност.**

По окончању Јавног позива, Покрајински секретаријат ће донети План реализације контроле плодности обрадивог пољопривредног земљишта.

**3. ПРАВО УЧЕШЋА НА ПОЗИВУ**

**Право за пријаву на Позив имају Институт за ратарство и повртарство из Новог Сада и пољопривредне стручне службе са територије АП Војводине, који:**

* су основани од стране Републике Србије,
* су уписани у Регистар привредних субјеката
* имају решење Министарства пољопривреде, шумарства и водоприврде, којим се утврђује својство овлашћене организације за одређивање основних, односно допунских параметара плодности земљишта, издато у складу са Правилником о условима за обављање контроле плодности обрадивог пољопривредног земљишта („Сл.гласник РС“, бр 115/2020).

**4. ВРЕМЕНСКИ ОКВИР ЗА ПРИЈАВЕ НА ПОЗИВ**

**Рок за подношење пријава по овом позиву је закључно са 27.07.2023. године.**

**5. ПОТРЕБНА ДОКУМЕНТАЦИЈА**

**За учешће на овом Позиву потребно је доставити следећу документацију:**

* Попуњена , потписана и оверена пријава за учешће, ( образац се може преузети са сајта Покрајинског секретаријата)
* Копију извода о регистрацији привредног субјеката издату од стране Агенције за привредне регистре
* Копију акта Владе Републике Србије или другог документа ( оснивачки акт или други документ) у коме се види да је правно лица основано од стране Владе Републике Србије
* Копију картона депонованих потписа
* Копију потврде Министарства финансија – пореске управе о извршеној регистарцији којом се додељује порески идентификациони број (ПИБ)
* Копију важећег решења Министарства пољопривреде, шумарства и водопривреде којим се утврђује својство овлашћене организације за одређивање **основних параметара плодности** земљишта, издатог у складу са Правилником о условима за обављање контроле плодности обрадивог пољопривредног земљишта („Сл.гласник РС“, бр 115/2020)
* Копију важећег решења Министарства пољопривреде, шумарства и водопривреде којим се утврђује својство овлашћене организације за одређивање **допунских параметара** **плодности** земљишта, издатог у складу са Правилником о условима за обављање контроле плодности обрадивог пољопривредног земљишта („Сл.гласник РС“, бр 115/2020).

**6. ЗАКЉУЧЕЊЕ УГОВОРА**

Уговор о реализацији контроле плодности обрадивог пољопривредног земљишта закључује се са субјектима који у року доставе комплетну документацију дефинсану тачком 5 овог Позива.

**7. ИСПЛАТА СРЕДСТАВА**

Средства се исплаћују у складу са одредбама закљученог уговора и приливом средстава у Буџет АП Војводине.

Покрајински секретаријат задржава право да од подносиоца пријаве затражи додатну документацију. Исто тако, Покрајински секретаријат може да од буџетске инспекције затражи да се изврши контрола наменског и законског утрошка средстава, а Покрајински секретаријат задржава право да изврши контролу реализације предмета уговора.

**8.**  **НАЧИН ДОСТАВЉАЊА ПРИЈАВА**

Пријаву на Јавни позив с траженом документацијом достављати ПОШТОМ НА АДРЕСУ:

Покрајински секретаријат за пољопривреду,

водопривреду и шумарство

21000 Нови Сад

Булевар Михајла Пупина број 16

с назнаком:

„**ПРИЈАВА НА ЈАВНИ ПОЗИВ ЗА КОНТРОЛУ ПЛОДНОСТИ ОБРАДИВОГ ПОЉОПРИВРЕДНОГ ЗЕМЉИШТА ЗА 2023 ГОДИНУ**”

или лично на писарници покрајинских органа управе у згради Покрајинске владе АП Војводине, сваког радног дана од 9.00 до 14.00 часова.

**9. КОНТАКТ ЗА ДОДАТНЕ ИНФОРМАЦИЈЕ**

Додатне информације могу се добити путем телефона 021/487-4405 и 021/487-4416.

**10. ПОДАЦИ О ПРЕУЗИМАЊУ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст Позива и образац за пријаву за учешће могу се преузети на веб-сајту Покрајинског секретаријата за пољоривреду, водопривреду и шумарство АП Војводине: www.psp.vojvodina.gov.rs.

Број: 104-401-8189/2023

Дана: 12.07.2023.године

|  |  |
| --- | --- |
|  | **Покрајински секретар**  **Владимир Галић** |